CELEX: E2019J0006
Language: et
Date: 2020-05-04 00:00:00
Title: Kohtuotsus, 4. mai 2020, kohtuasjas E-6/19 Kriminaalasi H ja I suhtes (Määrus (EÜ) nr 561/2006 – Artikli 13 lõike 1 punkt m – Raha ja/või väärtasju vedavad erisõidukid – Tühisõidud – Saatesõidukid) 2020/C 283/04

27.8.2020   
            
            
               ET
            
            
               Euroopa Liidu Teataja
            
            
               C 283/4
            
         
      KOHTUOTSUS,
      4. mai 2020,
      kohtuasjas E-6/19
      Kriminaalasi H ja I suhtes
      
         
            (Määrus (EÜ) nr 561/2006 – Artikli 13 lõike 1 punkt m – Raha ja/või väärtasju vedavad erisõidukid – Tühisõidud – Saatesõidukid)
         
      
      (2020/C 283/04)
      Kohtuasjas E-6/19, kriminaalasi H ja I suhtes, on Liechtensteini Vürstiriigi apellatsioonikohus (Fürstliches Obergericht) esitanud kohtule EFTA riikide vahelise järelevalveameti ja kohtu asutamist käsitleva lepingu artikli 34 alusel TAOTLUSE, mis käsitleb Euroopa Parlamendi ja nõukogu 15. märtsi 2006. aasta määruse (EÜ) nr 561/2006 (mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85) tõlgendamist. Kohus koosseisus esimees Páll Hreinsson, ettekandev kohtunik Per Christiansen ja kohtunik Bernd Hammermann tegi 4. mail 2020 otsuse, mille resolutiivosa on järgmine:
      
                  1.
               
               
                  
                              a)
                           
                           
                              Määruse (EÜ) nr 561/2006 artikli 13 lõike 1 punktiga m raha ja/või väärtasju vedavatele erisõidukitele ettenähtud erandit tuleb kohaldada ka tühisõitude, st selliste sõitude suhtes, mis toimuvad enne sellistele sõidukitele veose pealelaadimist ja pärast selle mahalaadimist.
                           
                        
                              b)
                           
                           
                              Saatesõiduki suhtes kehtib määruse (EÜ) nr 561/2006 artikli 13 lõike 1 punktis m sätestatud erand, kui saatesõiduk on erisõidukiga raha ja/või väärtasjade veo puhul möödapääsmatult vajalik.
                           
                        
            
                  2.
               
               
                  Kui kõnealuseid reise teostasid raha ja/või väärtasju vedavad erisõidukid muude EMP riikide territooriumil, kes on ette näinud määruse (EÜ) nr 561/2006 artikli 13 lõike 1 punkti m kohase erandi, ning kui on täidetud kõik sellise erandi kehtimise tingimused, siis määruse (EÜ) nr 561/2006 artikli 19 kohaseid karistusi ei või määrata ning need ei ole vajalikud ega proportsionaalsed, kuna rikkumist ei ole toimunud.
               
            
                  3.
               
               
                  Määruse (EÜ) nr 561/2006 artikli 6 lõike 5 kohaselt ei pea raha ja/või väärtasju vedava erisõiduki juht registreerima määruse (EÜ) nr 561/2006 artikli 4 punktis e kirjeldatud aega ega sõiduaega „teiste töödena“, kui EMP riik on ette näinud määruse (EÜ) nr 561/2006 artikli 13 lõike 1 punkti m kohase erandi.